
Grozījumi Ministru kabineta 2015. gada 3. februāra noteikumos Nr. 58 "Noteikumi par civiltiesiskās atbildības obligāto apdrošināšanu apsardzes darbībā"
Izdoti saskaņā ar Apsardzes darbības likuma
25.panta ceturto daļu
· Izdarīt Ministru kabineta 2015. gada 3. februāra noteikumos Nr. 58 "Noteikumi par civiltiesiskās atbildības obligāto apdrošināšanu apsardzes darbībā" (Latvijas Vēstnesis, 2015, 28. nr.) šādus grozījumus:
· 1. Izteikt 1. punktu šādā redakcijā:
· "1. Noteikumi nosaka civiltiesiskās atbildības apdrošināšanas kārtību un civiltiesiskās atbildības apdrošināšanas limitu (turpmāk – apdrošināšanas limits) apsardzes komersantam, kas reģistrēts Apsardzes darbības reģistrā (turpmāk – reģistrs) fiziskās apsardzes, tehniskās apsardzes vai inkasācijas apsardzes pakalpojumu sniegšanai (turpmāk – apsardzes komersants)."
· 2. Izteikt 2. punktu šādā redakcijā:
· "2. Apsardzes komersants mēneša laikā pēc reģistrācijas reģistrā noslēdz civiltiesiskās atbildības apdrošināšanas līgumu (turpmāk – apdrošināšanas līgums)."
· 3. Izteikt 4. punktu šādā redakcijā:
· "4. Piecu darbdienu laikā pēc apdrošināšanas līguma noslēgšanas apsardzes komersants pievieno polisi savā profilā reģistrā."
· 4. Izteikt 5. punktu šādā redakcijā:
· "5. Apsardzes komersants, kas civiltiesisko atbildību ir apdrošinājis citā Eiropas Savienības dalībvalstī vai Eiropas Ekonomikas zonas valstī, mēneša laikā pēc reģistrācijas reģistrā savā profilā reģistrā pievieno polisi un tās tulkojumu."
· 5. Izteikt 6. punktu šādā redakcijā:
· "6. Ja apdrošināšanas līgums tiek izbeigts pirms termiņa, apsardzes komersanta pienākums ir noslēgt jaunu apdrošināšanas līgumu, kas ir spēkā ar dienu, kad izbeigts iepriekšējais apdrošināšanas līgums."
· 6. Izteikt 7. punktu šādā redakcijā:
· "7. Ja apsardzes komersants pagarina apdrošināšanas līguma darbības termiņu vai noslēdz jaunu līgumu, viņš piecu darbdienu laikā savā profilā reģistrā pievieno polisi un polises tulkojumu, ja civiltiesiskā atbildība apdrošināta citā Eiropas Savienības dalībvalstī vai Eiropas Ekonomikas zonas valstī."
· 7. Izteikt 13. punktu šādā redakcijā:
· "13. Apsardzes komersantam ir pienākums piecu darbdienu laikā pēc apdrošināšanas atlīdzības izmaksas atjaunot apdrošināšanas limitu un savā profilā reģistrā pievienot dokumentu, kas apliecina minētās prasības izpildi."

